KEMIN KENNELKERHO RY

/Matti Vinblad

**TOIMINTASUUNNITELMA VUODELLE 2017**

Kerhomme järjestää yhdessä Kemin Seura- ja Palveluskoirakerhon kanssa ensi heinäkuussa kansainvälisen koiranäyttelyn, johon odotetaan tulevan n. 2000 koiraa. Talkoomiehiä tarvitaan runsaasti, jotta näyttely saadaan kunnialla vietyä läpi.

Kerhon jäsenhankintaa tulee jatkaa entiseen malliin, jotta kerhomme säilyisi aktiivisena toimijana kennelharrastuksen parissa. Nuoret antavat kerhoon liittyessään virtaa myös meille vanhemmille parroille.

Muistetaan palkita kerhon menestyneitä koiria ja aktiivisia jäseniä sekä syntymäpäiväsankareita.

Järjestetään perinteiset ampumakilpailut elokuussa.

Kerhon jaostot järjestävät koulutustilaisuuksia entiseen malliin.

Kerhon kokoustilat vanhalla virastotalolla ovat edelleen maksutta käytössämme.

Kerholla on mahdollisuus vuokrata kohtuuhintaan Keminsuun Metsästysseuran toimitiloja tarvittaessa.

Järjestetään pikkujoulut ensi joulukuussa.

Kittilän metsätilan harvennustyöt ajankohtaisia, tehdään suunnitelma seuraavalle vuosikokoukselle töiden suorittamiseksi.

**TOIMIHENKILÖT 2017**

Vuosikokouksen valitsema johtokunta yhdessä jaostojen kanssa ohjaa ja suunnittelee kerhon toimintaa.

Lisäksi kerholla on sihteeri, rahastonhoitaja sekä Vähäjoen kämppäisännät.

**JÄSENISTÖ 2017**

Vapaajäsenten osuus kerhossamme kasvaa kerhomme jäsenten ikääntyessä; vapaajäseneksi pääsee, kun on ollut kerhon maksavana jäsenenä 25 vuotta.

Jäsen- ja liittymismaksut pidetään entisinä: jäsenmaksu on 20 € ja liittymismaksu 30 €.

Jäsentiedote postitetaan jäsenmaksupankkisiirtoineen keväällä ja kotisivuja päivitetään aina tarpeen mukaan. Kotisivuille voidaan laittaa esim. myös jäsenkirjeet ja kaikki tapahtumat, joissa ollaan mukana.

**KOKOUKSET VUONNA 2017**

Vuosikokous pidetään helmikuun 23. päivänä ja johtokunnan sekä jaostojen kokouksia aina tarpeen mukaan.

Näyttelytoimikunta kokoontuu tarvittaessa näyttelytoimikunnan puheenjohtajan kutsusta.